Matovič, Igor, poslanec NR SR (2023-12-19):
Kolegovia, kolegyne, dovoľte, aby som vystúpil k návrhu na skrátené legis... nie, pardon. To je k návrhu na zmenu zákona, ktorému sa hovorí kompetenčný. Tých vystúpení tu už bolo veľa, ale prečo mňa tam mrzia najviac asi dve veci, tak je to, povedal som to aj viackrát, že keď si chcú zriadiť pre Danka nejaký darček, ministerstvo cestovného ruchu a športu, nech ho majú, jednoducho, Danko má rád darčeky, blížia sa Vianoce, každá vláda má v podstate právo na iný pohľad na správu vecí verejných z pohľadu počtu ministerstiev a kompetencií rozdelených medzi nimi, vred to ber, nech ho majú, keď ukážu opodstatnenosť, zatlieskam im, skôr predpokladám, že to bude spravované tak, ako spravovali ministerstvo školstva a Plavčanove eurofondy, že 600 miliónov eur snažili sa nájsť čím väčšiu garážovú firmu, čím menšiu (povedané so smiechom) garážovú firmu s čím kratšou históriou, s čím pofidérnejšími majiteľmi, len aby tie prachy odtiaľ vytunelovali. Obávam sa, že na toto bude slúžiť ministerstvo cestovného ruchu a športu, ale hovorím ešte raz, proti gustu žiadny dišputát v takejto veci, nech, nech majú. Mrzia ma tam dve veci. Jedna je snaha pre tú imunitu, alebo teda snaha o imunitu pre Gašpara, kedy vlastne zločinca idú zaparkovať na, do Slovenskej informačnej služby, človeka, ktorý si dal lustrovať trvalý pobyt Jána Kuciaka a do pár mesiacov bolo po Kuciakovi aj s jeho snúbenicou. Človeka, ktorý vydal vedome ako policajný prezident vedenie Policajného zboru a Národnej kriminálnej agentúry do rúk svojej rodiny, ale teda to nezabezpečuje kvalitu, hoc síce v tomto prípade kvalitu príslušníka k organizovanému zločinu alebo k organizovanej zločineckej skupiny, áno, ale jednoducho ako prezident Policajného zboru vydal Policajný zbor a Národnú kriminálnu agentúru do rúk šéfa nitrianskej mafie. Tá, keď sa popýtate ľudí, ktorí vedia, ako táto skupina funguje, hovorím o Norbertovi Bödörovi, to sú praktiky Cosa Nostry. Možno si myslíte, že preháňam, popýtajte sa a uvidíte. Jednoducho ľudia bez škrupulí, bez hanby, bez akýchkoľvek limitov. Tomuto človeku Tibor Gašpar, ktorého chce koalícia zaparkovať, koalícia organizovaného zločinu do vedenia Slovenskej informačnej služby, vedome vydal v podstate celý Policajný zbor. Bez súhlasu šéfa nitrianskej mafie sa v Policajnom zbore neudialo nič dôležité, bez jeho vedomia sa nezačal vyšetrovať a neuzavrel sa prípad na Národnej kriminálnej agentúre. Zároveň zločinec, ktorý vyberal úplatky od farmárov, ktorí mali zákonný nárok na štátne dotácie, dnes vieme, že tieto, tieto korupčné praktiky sú vyšetrované, v niektorých sú už obvinení, v niektorom obžalovaní, niekde sú aj odsúdení ľudia. A Tibor Gašpar ako človek, ktorý je obvinený z toho, že, a obžalovaný, že založil zločineckú skupinu, obžalovaný z toho, že vynášal informácie mafii a ktoré boli teda veľmi háklivé, tak tento človek sa má stať rovno guru tajnosti Slovenskej informačnej služby. Normálne akože dokonalý prípad capa záhradníkom. A táto snaha, kde tomuto vagabundovi chcú ešte dať imunitu pri tom, ako keď sa bude chcieť v strachu pred prípadným stíhaním zaparkovať alebo väzbou zaparkovať do parlamentu, aby tu mal imunitu, tak je naozaj zahanbujúce. Druhá časť, ktorej sa dotknem, keďže to, tento priestor je obmedzený, je to, čo ma zase trápi z pohľadu Úradu pre dohľad nad zdravotnou starostlivosťou. Krásne idú podľa objednávky a zadania Jaroslava Haščáka. Peter Pellegrini predal ministerstvo zdravotníctva a Haščák za služby, ktoré poskytoval Petrovi Pellegrinimu a strane HLAS, tým nehovorím, že neposkytoval rovnaké služby aj strane SaS, SMER a podobným, kde boli ako naozaj desiatky až stovky propagandistických článkov, pri ktorých nebola žiadna značka, že ide o inzerát, čiže bolo to vyslovene čistokrvná korupcia, čiže nenáležitá výhoda voči niektorým politikom, niektorým politickým stranám, a následne treba to splatiť. V tomto prípade voči Haščákovi Pellegrini to spláca tým, že mu predal ministerstvo zdravotníctva. Keď si myslíte o Zuzane Dolinkovej, že to je nejaká samostatná autonómna osoba a že to je nominácia Petra Pellegriniho do vlády organizovaného zločinu, tak ste, trošičku by ste mali byť zahanbení, že nie ste v obraze. Dolinková je čistokrvná slúžka Penty a Haščáka. Takto si ju tam Haščák dodal a má tam robiť špinavú robotu. Prišla sem, hneď prvý zákon – zobrať pacientom nárok na termíny, na včasné termíny operácií. Čiže doslova prišla sem s návrhom, ako zabiť stovky ľudí v priebehu budúceho roka, lebo keď ľudia nedostanú včas operácie, samozrejmé, že zomierajú a dupľom, keď to urobí voči onkologickým pacientom. Ďalší návrh Dolinkovej ako slúžky Haščáka, ktorú predal Haščákovi za jeho služby Pellegrini, je to, že automaticky povýšila nemocnicu Bory tak, že nemá zmysel, aby v jej blízkosti sa postavila štátna univerzitná nemocnica. Ďalšia súčasť tejto satanskej dohody medzi Pellegrinim a Haščákom je dohoda, že Rázsochy nebudú postavené na pozemku, kde teda slávny Pellegrini svojho času búral starú nemocnicu Rázsochy. To si môžte napísať čiernou kriedou do komína, Rázsochy nebudú postavené na pozemku vyčlenenom na výstavbu nemocnice Rázsochy, lebo si to tak Haščák praje. A teraz týmto návrhom sú to také dve muchy jednou ranou. Dolinková zbohatla na nechutnom biznise s mŕtvolami, s prehliadkami mŕtvych ľudí, a keď jej klepla po prstoch pani Blahová z Úradu pre dohľad nad zdravotnou starostlivosťou a zároveň pani Blahová ako šéfka tohto úradu klepla po prstoch Haščákovi, ktorému sa nikto netrúfol v takto dôležitých inštitúciách postaviť čelom, tak zrazu Haščák keďže jednoducho má, má svoje léno ako ministerstvo zdravotníctva, ako vlastne odplatu za korupciu voči, voči, alebo teda bezplatnú inzerciu voči Pellegrinimu, tak ten si povedal, že on tú ženu odtiaľ popraví a dostane ju odtiaľ preč. Takže áno, týmto návrhom zákona si k tomu robíte cestičku, píšete si tam to, že keď nebude šéf alebo šéfka Úradu pre dohľad nad zdravotnou starostlivosťou spĺňať nejaké morálne kritériá, tak ju môžete odstaviť. Samozrejme, že keď šéfka úradu si dovolí povedať, že Penta s Haščákom tu rozkradli slovenské zdravotníctvo, chorých ľudí pred viac ako desiatimi rokmi, o 440 mil. eur, čo v dnešnej dobe je približne miliarda eur, čo znamená približne 20 nemocníc v Michalovciach, tak to bude podľa vášho kritéria nemorálne konanie zo strany tejto šéfky úradu a na základe tohto ju odstavíte z tejto pozície. Áno, je to valec, valec štátu, myslím si, že Mečiar niekde, neviem, kde to presne už býva, tak tíško závidí a rozmýšľa, že prečo nemal teda viacej odvahy pred tými dvadsaťpäť, či pomaly koľko rokov to už je, počas noci dlhých nožov. Ak by to Mečiar takto robil, tak asi dnes by sme neboli ani súčasťou Európskej únie, ani NATO a pevne verím, že následky tohto valcovania štátu, valcovania spravodlivosti, demontáže právneho štátu, nebudú trvať dlho a že váš čas nakoniec uplynie a spravodlivosť sa na Slovensku vráti. Každopádne je to návrh, ktorý nie je hodný podpory, môže ho podporovať len človek, ktorý chce ubližovať štátu, ubližovať spravodlivosti alebo človek, ktorý v podstate za to zoberie prachy, že stlačí správne tlačítko alebo si bude za to môcť dosadiť nejakých svojich rodinných príslušníkov na nejaké správne úrady, a tí tam budú môcť robiť biznis. Možno to bude o nejakej štátnej zákazke, možno o nejakom vytunelovanom verejnom obstarávaní, niektorým z vás to dobre robí, ale chcem sa vás opýtať, aký je to pocit predávať svedomie. Či teda normálne sa s tým dá spávať alebo čo to je, to treba spraviť. Viem, že asi ste sa takí narodili, ale pevne verím, že vás rodičia takto nevychovávali, aby ste sa takto správali k nášmu spoločnému, našim spoločným statkom, inštitúciám, ktoré majú v dobrom spravovať štát. Idete urobiť vazala zo štatistického úradu. Áno, pred pár minútami sme sa dozvedeli, že nateraz nemáte odvahu urobiť si vazala a slúžku z protimonopolného úradu, ale inštitúcie európske, ktoré sa čím ďalej tým viac odvážne ozývajú a upozorňujú vás k tomu, že aby ste to nerobili a dupľom nie v skrátenom konaní, si myslím, že na konci nám pomôže vytvoriť dostatočný tlak, aby sme čo najviac týchto inštitúcií a nezávislosť týchto inštitúcií ochránili. (Potlesk.)